A **Sociedade Deportiva Compostela** é un equipo de fútbol galego da cidade de Santiago de Compostela. Foi fundado o 1 de xullo de 1928 por Ramón Castromil Casal e na tempada 2023-24 compite na Segunda División RFEF.

É considerado un dos equipos históricos de Galicia por historia e tradición, sendo o cuarto equipo do país en debutar na Primeira División, máxima categoría da Liga, tras o Celta, o Deportivo e o Pontevedra, e situándose como o terceiro mellor equipo galego na Clasificación histórica de Primeira, na que ocupa o posto 39º, tras vigueses e coruñeses, pese a disputala tan só catro tempadas, desde a 1994/95 até a 1997/98.

Nome do club
------------

Ao longo da súa historia, o Compostela viu como o nome do club variou por diversas circunstancias até a súa denominación actual de Sociedade Deportiva Compostela, nome histórico do club, vixente de novo desde 2011.

* *Sociedade Recreativa Compostela* (1962)
* *Sociedade Deportiva Compostela* (1962–1994)
* *Sociedade Deportiva Compostela, S.A.D.* (1994–2010)
* *Sociedade Deportiva Campus Stellae* (2010–2011)
* *Sociedade Deportiva Compostela* (2011–)

Historia
--------

### Orixes e antecedentes (1928-1962)

En 1928 varios estudantes de Santiago de Compostela decidiron fundar da man de Ramón Castromil Casal o **Compostela Foot-ball Club**, que militou na Serie B galega até o estalido da Guerra Civil, estando considerado daquela o mellor equipo da cidade. Xogaba os seus encontros no antigo campo da Choupana, sendo algúns dos xogadores máis destacados daquela época Pachuco, Jesús Porto Aldrey, os irmáns Pombo, o propio Ramón Castromil ou o futuro refundador da entidade, Elisardo García.

A comezos da década dos 40, Ramón Castromil volveu fundar o club con pouco éxito debido ás dificultades da posguerra, vendo entre outras cousas, como o antigo campo da Choupana desaparecera para construírse no seu lugar o Hospital Gil Casares. Nesa época, o decreto do Estado que impedía os estranxeirismos fixo mudar o nome do club a *Compostela Club de Fútbol*, sendo popularmente coñecido como *Club Compostela*. Finalmente, a importancia adquirida polo club anos atrás desaparece en 1946 cando se ve superado pola relevancia do *Club Santiago*, antigo *Racing Club San Lorenzo*, e remata por desaparecer en detrimento deste e do *Club Arenal*.

### Nacemento da Sociedade Deportiva Compostela, crecemento e gloria

Luboslav Penev, xogador do Compostela entre 1996-1998.
Franck Passi, xogador picheleiro entre 1994-1999.
Coa desaparición do *Club Santiago* no ano 1962, e coa escasa relevancia do *Club Arenal* na cidade de Santiago, varios ex-socios do desaparecido *Club Compostela* decidiron fundar unha nova entidade nunha asemblea celebrada no Hostal dos Reis Católicos o 26 de xuño de 1962, comezando de novo nas divisións rexionais galegas, baixo o nome de **Sociedade Recreativa Compostela**. O 28 de outubro do mesmo ano, o *Club Arenal* fusionouse coa *SR Compostela* pasando o club a denominarse **Sociedade Deportiva Compostela** e pasando o *Club Arenal* a desempeñar as funcións de equipo filial. O primeiro adestrador do club foi o uruguaio Dagoberto Moll, co que o Compostela conseguiu o ascenso a Terceira división no seu primeiro ano de existencia, manténdose na categoría de bronce durante as seguintes sete tempadas. Tras varios anos alternando a Serie A rexional e a Terceira división, logrou o ascenso á Segunda división B na tempada da creación da categoría, a 1977/78, con Carlos Torres no banco.

Desde entón e durante os anos oitenta, a SD Compostela alternou a Segunda B coa Terceira até que a finais da década a historia do club mudaría para sempre coa chegada á presidencia do empresario santiagués do sector da electricidade José María Caneda en 1988, e a incorporación en 1989 do adestrador Fernando Castro Santos. Na primeira tempada deste, a 1989/90, o equipo regresou á Segunda B, e ao ano seguinte, na tempada 1990/91, logrou ascender á Segunda división por primeira vez na súa historia logo de quedar terceiro na fase regular e de vencer no grupo de ascenso, superando no mesmo a Club Deportivo Alcoyano, CD Badajoz e Deportivo Alavés.

O equipo permaneceu na Segunda división durante tres tempadas: na primeira, a 1991/92, quedou sexto, na segunda, a 1992/93, duodécimo, e finalmente na terceira, a 1993/94, o Compostela foi terceiro e xogou a promoción de ascenso á Primeira división fronte ao Rayo Vallecano de Madrid. Tras remataren ambos encontros en empate (1-1 no Campo de Fútbol de Vallecas e 0-0 en San Lázaro), disputouse un terceiro xogo de desempate nun campo neutral, o Estadio Carlos Tartiere de Oviedo, que rematou coa vitoria compostelá por 3 a 1, con goles de Ohen (2) e José, e que supuxo o ascenso da *Esedé* á Primeira división. O equipo titular dese partido estivo formado por Iru, Modesto II, Tocornal, Modesto I, Bellido, Bodelón, Abadía, Fabiano, Pichi Lucas, Ohen e Suso Moure. Tamén xogaron Víctor e José.

A SD Compostela xogou na Primeira división catro tempadas consecutivas, de 1994 1998. E tras acadar na primeira delas, a 1994/95, a salvación na derradeira xornada na casa ao vencer por 2-0 ao CD Tenerife, púxose punto e final a sete anos de exitosa traxectoria de Fernando Castro Santos á fronte do equipo. Para a tempada 1995/96 o equipo contratou como adestrador a un por aquel entón descoñecido no fútbol profesional Fernando Vázquez, sendo precisamente ese ano cando o equipo asinou a súa mellor tempada da historia, chegando a ser subcampión de inverno só por detrás do Atlético de Madrid ao termo da primeira volta, para rematar a liga nunha digna décima posición. Destacou naquela tempada unha histórica vitoria por 4-0 no derbi fronte ao Deportivo de Toshack en San Lázaro, con goles de Fabiano (2), José Ramón e Ohen. O equipo xogou en Primeira división dúas tempadas máis, a 1996/97 e a 1997/98, rematando nesta última no posto décimo sétimo e descendendo á Segunda división tras perder a promoción contra o Vilarreal CF polo valor dobre dos goles fóra de casa (0-0 no Estadio do Madrigal e 1-1 en San Lázaro).

**Equipo da SD Compostela na campaña 1995/96**, con Fernando Vázquez de adestrador:


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nº | Posto | País | Xogador |
| --- | --- | --- | --- |
| 1 | POR | España | Falagán |
| 2 | POR | España | Fernando |
| 3 | DEF | Galicia | Mauro |
| 4 | DEF | Galicia | Nacho |
| 5 | DEF | España | Villena |
| 6 | DEF | España | Bellido |
| 7 | DEF | España | Tocornal |
| 8 | DEF | Francia | Virgilio |
| 9 | DEF | España | Dulce |
| 10 | DEF | España | Toño Castro |
| 11 | MED | Galicia | José Ramón |
| 12 | MED | España | Lekumberri |

 |  | 

| Nº | Posto | País | Xogador |
| --- | --- | --- | --- |
| 13 | MED |  | Fabiano |
| 14 | MED | Francia | Franck Passi |
| 15 | MED | España | Eraña |
| 16 | MED | España | Abadía |
| 17 | MED | España | Paco Llorente |
| 18 | MED | Galicia | Toni |
| 19 | MED | Croacia | Skočić |
| 20 | DIA | Nixeria | Ohen |
| 21 | DIA | Dinamarca | Bent Christensen |
| 22 | DIA | España | Paniagua |
| 23 | DIA | Nixeria | Festus Agu |
| 34 | DIA | España | Vilaseca |

 |

O presidente da entidade tomou o descenso como unha tempada de transición, e tentou recuperar a máxima categoría. Para isto non escatimou en gastos, mantendo boa parte da formación anterior e fichando outros xogadores de renome, como os internacionais Nando e Dmitri Radchenko. Porén, o equipo rematou oitavo na clasificación, e os problemas económicos comezaron a facerse patentes. Así as cousas, na seguinte campaña, a 1999/00, o equipo estivo a piques de descender, e finalmente na tempada 2000/01 descendeu á Segunda B tras rematar a liga no posto décimo noveno da clasificación.

Nesa categoría volveuse cometer o erro de manter a formación da campaña anterior cos mesmos salarios, e as débedas levaron consigo atrasos e complicacións nos pagamentos. Aínda así, o equipo terminou terceiro na campaña 2001/02, e superou na liguiña de ascenso a Mérida Unión Deportiva, Valencia CF Mestalla e FC Barcelona B, volvendo á Segunda división tan só un ano despois do seu descenso.

Partido do SD Compostela co CD Lugo en Segunda B na tempada 2009-2010.
A campaña 2002/03 foi até agora a última na elite profesional. No seu regreso á Segunda división, o equipo, dirixido por Luis Ángel Duque, terminou noveno malia estaren os xogadores toda a tempada sen cobrar. O impagamento das débedas a xogadores agravouse cando un xuíz, a falta de 2 días para concluír o prazo de inscrición, determinou que o club debía avalar 13 millóns de euros para continuar na Liga de Fútbol Profesional. Ao non poder presentar dito aval, o equipo foi descendido administrativamente á Segunda B, ocupando o seu lugar na Segunda división o Club Deportivo Leganés.

### O afundimento: I Parte

Tras o descenso e a marcha da inmensa maioría dos xogadores que non percibiran as súas débedas, a formación compostelá afrontou a tempada con moi poucos efectivos e finalmente, tras unha pésima campaña na que os problemas económicos non desapareceron, a SD Compostela rematou a tempada 2003/2004 en penúltima posición do Grupo II de Segunda B consumando o seu descenso á Terceira división. Mais o impagamento das débedas contraídas con xogadores e empresas, estimadas en máis de mil millóns de pesetas, provocou ademais un novo descenso administrativo, desta vez á Preferente Autonómica galega, categoría á que o *Compos* volvía case trinta anos despois. Así as cousas, e co club ao bordo da desaparición, nese mesmo ano 2004 o consello de administración aprobou iniciar o proceso de liquidación da entidade, pese á oposición dalgúns socios e do expresidente, José María Caneda. No verán de 2006 vendéronse mediante poxa todos os bens do equipo, incluídos os trofeos do club, a marca *SD Compostela*, os accesorios de lavandería, os coches do club, o material de oficina ou os sistemas de calefacción. Nesa poxa o expresidente José Albarrán pagou 61.260 euros por todos os trofeos logrados polo equipo nos seus máis de 40 anos de historia para que estes non se perdesen.

### O rexurdimento: I Parte

Ao mesmo tempo que se iniciaba o proceso de liquidación da sociedade anónima SD Compostela, creouse en 2004 en Santiago de Compostela outro club (*SD Campus Stellae*) que herdou a xestión e explotación dos dereitos deportivos do club compostelán baixo a fórmula de cesión ao mesmo tempo que asumiu a xestión dos equipos deportivos da sociedade anónima en liquidación. O expresidente José María Caneda adquiriu na poxa pública o nome *SD Compostela*, e posteriormente pasou a ocupar a presidencia da *SD Campus Stellae*. Esta operación permitiu *refundar* o equipo, xa que xuridicamente se trataba doutro club (*SD Campus Stellae*) que carecía de débedas e que xestionaba os equipos deportivos da entidade que estaba a ser liquidada, utilizando a marca deportiva *SD Compostela*. Isto permitiulle competir en categorías nacionais con este nome, pese á oposición dos administradores concursais do equipo.

Tras catro tempadas en Preferente Autonómica, desde 2004 a 2008, finalmente o club conseguiu o ascenso á Terceira división na tempada 2007/2008, e iniciou a tempada 2008/2009 co obxectivo de ascender á Segunda B, conseguíndoo ao final da campaña tras proclamarse campión e imporse na promoción de ascenso ao Atlético Monzón aragonés (3-0 e 2-1).

### O afundimento: II Parte

A tempada 2009/10 non foi boa para a SD Compostela e de novo volveron repetirse os mesmos erros do pasado. Así, os impagamentos continuados, as ameazas de folga por parte dos xogadores, as débedas acumuladas e o mal inicio de liga, condenaron a SD Compostela ao descenso, que se fixo oficial a falta dunhas xornadas para o final da liga. A tempada foi moi mala pero tivo os seus bos momentos, como ser o primeiro equipo en puntuar en Ipurua, feudo da SD Eibar, tras ir perdendo 2-0, ou as vitorias a domicilio nos derbis xogados en Pasarón e na Malata ante o Pontevedra CF e o Racing de Ferrol.

Tras esa desastrosa tempada 2009/10, a tempada seguinte o Compos volveu á Preferente Autonómica, acumulando de novo ao descenso deportivo un descenso administrativo por impagamentos, ao tempo que a Federación Galega de Fútbol instaba ao club a utilizar o nome de *SD Campus Stellae* e non o de *SD Compostela* que viña utilizando. Ademais, ese mesmo ano producíase o arquivo definitivo do concurso da sociedade anónima deportiva.

### O rexurdimento: II Parte

En febreiro de 2011, Antonio Quinteiro, un empresario de Lestedo que de mozo xogara nas categorías inferiores do club, comproulle o club a Caneda coa intención de sanealo e de levalo de novo a categoría profesional. Así, unha directiva renovada, procedente da área empresarial e profesional e coñecedora do mundo futbolístico, fíxose cargo dun equipo que ía á deriva a comezos de 2011 tras adquirir todos os dereitos legais, facer fronte ás débedas acumuladas e lograr a recuperación do nome fundacional, extremo confirmado pola FGF o 22 de xullo de 2011. Desde entón a entidade volveu denominarse *SD Compostela* e tivo entre os seus retos inmediatos volver ás categorías de honra do fútbol español co apoio de toda a cidade e a comarca. Nesa primeira tempada do novo equipo directivo, a 2010/2011, o equipo logrou endereitar o rumbo na segunda volta, pero rematou a liga na oitava posición, lonxe dos postos de ascenso.

Na seguinte campaña, a primeira completa de Quinteiro á fronte da nave compostelanista, o equipo proclamouse campión da Preferente Autonómica de Galicia 2011/12 e ascendeu á Terceira división da man do adestrador Anxo Casalderrey, xusto no ano do seu 50 aniversario. Tamén ese mesmo ano foi inaugurada a sala cos trofeos da historia do club, chamada José Albarrán en homenaxe ao expresidente que os salvagardou mercándoos seis anos antes. Tan só un ano máis tarde, e xa con Fredi Álvarez como adestrador, rematou a fase regular da Terceira ocupando o terceiro posto, o que lle outorgou o dereito a participar na fase de ascenso a Segunda B. O 30 de xuño de 2013 conseguiu o ansiado ascenso á categoría de bronce do fútbol español ao superar ao CD Cieza (2-0 e 0-2) na terceira eliminatoria do *playoff*, tras eliminar previamente ao CD Ebro (4-0 e 2-2) e á AD San Juan (3-0 e 1-1).

No seu regreso á Segunda B, o equipo dirixido por Fredi rematou a tempada 2013/14 en décimo terceira posición, logrando así a permanencia.

Para a nova tempada 2014/2015 o club contratou ao adestrador vasco Iñaki Alonso e fixo unha profunda renovación no equipo co obxectivo de loitar polo ascenso á Segunda división máis de dez anos despois. Tras unha tempada bastante regular o club consegue clasificarse para a Copa do Rei pero non para a fase de ascenso, ao rematar na sexta posición. O técnico vasco seguiu na tempada seguinte, ata que foi destituído en novembro debido aos malos resultados do equipo, que ocupaba a 19ª praza da táboa. Manuel Estévez, adestrador dos xuvenís, fíxose cargo do equipo ata a contratación en febreiro de Fredi Álvarez, que comezaba a súa segunda etapa á fronte do Compostela. O novo adestrador non conseguiu que o equipo levantase o voo, consumándose un novo descenso á Terceira División. 

Tras a dimisión de Fredi e do director deportivo, Pedro Quinteiro, o Compostela iniciou unha nova etapa con Yago Iglesias como adestrador. e con 20 xogadores novos. Despois dunha tempada de transición na que o equipo quedou en sétima posición, na tempada tempada 2017/18 e co ex capitán Manuel Castiñeiras como director deportivo deportivo, conseguiron clasificarse para xogar a fase de ascenso, ao rematar como campións do seu grupo. Con todo, non conseguiron o ascenso nin ese ano nin o seguinte, no que tamén xogaron a fase de ascenso despois de rematar a liga en terceira posición.

Na tempada 2019/20 o Compostela fixo de San Lázaro un fortín, logrando 13 vitorias consecutivas como local ata que perdeu contra a UD Ourense na xornada 27. Despois deste partido a competición foi suspendida por mor da pandemia por coronavirus, e un mes despois a liga deuse por finalizada, sendo proclamado campión o Compostela, que ocupaba a primeira posición da táboa. Para determinar os ascensos creouse un sistema de eliminatorias máis reducido que o habitual, onde se enfrontarían entre eles os catro primeiros clasificados de cada grupo, ascendendo un equipo por grupo. No grupo galego os partidos xogáronse no Estadio de Balaídos, onde o Compostela eliminou en semifinais ao Barco por 3 a 1 con goles de Jimmy, Primo e Gabri Palmas. Na final enfrontouse ao Ourense Club de Fútbol, que viña de eliminar ao Arousa. O Ourense adiantouse no minuto 12 cun gol de Adrián Castro e mantivo a vantaxe ata que no minuto 68 un penalti realizado sobre Brais Abelenda foi transformado por Pablo Antas. En caso de empate ascendía o Compostela por ser o campión do grupo, polo que co 1-1 final o club santiagués volveu á Segunda B catro anos despois.

Xogadores
---------

Equipo da SD Compostela na tempada 2022/23, con Fabiano Soares de adestrador:


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nº | Posto | País | Xogador |
| --- | --- | --- | --- |
| 1 | POR | Uruguai | Pato Guillén |
| 2 | DEF | Galicia | Roque |
| 3 | DEF | España | Martín Salvador |
| 4 | DEF | Galicia | Álvaro Casas |
| 5 | DEF | España | Pablo Crespo |
| 6 | DEF | Galicia | Damián Canedo |
| 7 | DIA | Galicia | Cano |
| 8 | MED | Galicia | Jordan |
| 9 | MED | España | Elliot |
| 10 | MED | Galicia | Parapar |
| 11 | MED | España | Mario R. |
| 13 | POR | Galicia | Borja Rey |

 |  | 

| Nº | Posto | País | Xogador |
| --- | --- | --- | --- |
| 14 | MED | Galicia | Samu |
|  |  |  |  |
|  |  |  |  |
| 17 | DEF |  | Riki Mangana |
| 18 | MED | Galicia | Fer Beltrán |
| 19 | DIA | Galicia | Darío |
| 20 | MED | España | Jaime Santos |
| 21 | MED | Galicia | Pablo Antas |
| 22 | DIA |  | Allyson |
| 24 | MED | Galicia | Mario Constenla |
|  |  |  |  |
|  |  |  |  |

 |


| Máximos goleadores por tempada |
| --- |
| Tempada | Xogador | P.Xogados | P.Titular | Minutos | Goles | Cos mesmos goles |
| 1991/92 | Galicia Pichi Lucas | 35 | 31 | 2.839 | **7** |  |
| 1992/93 | Galicia Pichi Lucas | 28 | 20 | 1.922 | **10** |  |
| 1993/94 |  Ohen | 34 | 33 | 2.738 | **13** |  |
| 1994/95 |  Ohen | 31 | 28 | 2.299 | **14** |  |
| 1995/96 | Dinamarca Bent Christensen | 38 | 27 | 2.316 | **12** |  |
| 1996/97 |  Ohen | 33 | 25 | 2.226 | **17** |  |
| 1997/98 | Bulgaria Luboslav Penev | 34 | 34 | 3.017 | **16** |  |
| 1998/99 |  Fabiano | 34 | 34 | 2.992 | **11** |  |
| 1999/00 | Galicia Changui | 38 | 34 | 2.978 | **15** |  |
| 2000/01 | Bosnia e Hercegovina Vladimir Gudelj | 25 | 11 | 1.199 | **9** |  |
| 2001/02 | Galicia Maikel | 13 | 11 | 991 | **9** |  |
| 2002/03 | Galicia Maikel | 36 | 36 | 2.957 | **19** |  |
| 2003/04 | Galicia Curiel | 18 | 18 | 1.604 | **11** |  |
| 2004/05 | - - - | - - - | - - - | - - - | - - - |  |
| 2005/06 | - - - | - - - | - - - | - - - | - - - |  |
| 2006/07 | - - - | - - - | - - - | - - - | - - - |  |
| 2007/08 | - - - | - - - | - - - | - - - | - - - |  |
| 2008/09 | - - - | - - - | - - - | - - - | - - - |  |
| 2009/10 | Galicia Iván | 38 | 35 | 3.193 | **12** |  |
| 2010/11 | - - - | - - - | - - - | - - - | - - - |  |
| 2011/12 | - - - | - - - | - - - | - - - | - - - |  |
| 2012/13 | Galicia Joselu Gómez | - - - | - - - | - - - | **26** |  |
| 2013/14 | Galicia Joselu Gómez | 35 | 35 | 3.129 | **30** |  |

Presidentes
-----------

Presidentes que tivo a entidade ao longo da súa historia:

|  |  |  |
| --- | --- | --- |
| * 1. Elisardo García Fernández, 1962-1965
* 2. José Domínguez Noya, 1965
* 3. José Luis Maceira Vidán, 1965-1966
* 4. Ángel J. López Guerrero, 1966-1969
* 5. Pedro Romero Puente, 1969-1970
* 6. José Albarrán Juárez, 1970-1978
 | * 7. José Manuel Mayán Santos, 1978-1983
* 8. Antolín Porto Vázquez, 1983-1984
* 9. Francisco Estepa Campos, 1984-1986
* 10. Manuel Carballal Pazos, 1986-1988
* 11. José María Caneda Antelo, 1988-2003
* 12. Juan Silva Alvite, 2003-2004
 | * 13. José Suárez Alén, 2004-2005
* 14. José Luis Balboa Romade, 2005-2006
* 15. José María Caneda Antelo, 2006-2010
* 16. Roberto Gayoso Nieto, 2010
* 17. José María Caneda Antelo, 2010-2011
* 18. Antonio Quinteiro Canedo, 2011-
 |

Escudo e uniforme
-----------------

O escudo da SD Compostela segue a ser o mesmo desde a fundación do club e os únicos cambios producidos, en 1980, 1994 e 2012 constituíron simples actualizacións do deseño orixinal. Ten forma de triángulo isóscele invertido, cos laterais a describir unha leve curva e, desde 1980, por riba da base do triángulo aparece, dentro dun rectángulo, a palabra COMPOSTELA. No interior, separados por unha liña diagonal que vai da esquina superior esquerda á metade do lateral dereito do escudo, aparecen as dúas cores do club: a azul (á dereita da diagonal) e a branca (á esquerda), situándose sobre elas a Cruz de Santiago. Finalmente, na parte azul do escudo, aparecen, por riba da cruz, as letras S e D en cor branca. Os bordos do escudo, así como a palabra Compostela, son de cor dourada.

* **Uniforme titular**: Camiseta branquiazul, pantalóns brancos e medias branquiazuis.
* **Uniforme alternativo**: Camiseta vermella, pantalóns vermellos e medias vermellas.

Himno
-----

* Adaptación do antigo himno do Barraña (actual CD Boiro) Letra do Dr. Sixto e música de Manuel Muñiz Tubío, da Orquestra Compostela.

Estadio
-------

Vista do estadio.

*Artigo principal**:* Estadio Municipal Verónica Boquete de San Lázaro.
Actualmente o club disputa os seus encontros como local no Estadio Municipal Verónica Boquete de San Lázaro, un estadio multiúsos, inaugurado o 24 de xuño de 1993 e que é propiedade do Concello de Santiago. Foi obra do arquitecto galego Andrés Fernández-Albalat Lois e conta cunha capacidade de 16 666 espectadores. É de herba natural e posúe unhas dimensións de 105 x 68 metros. Atópase situado na Avenida de Fernando Casas Novoa, ao noroeste da cidade, no barrio de San Lázaro. O terreo de xogo atópase rodeado por unha pista de atletismo, mentres que nos arredores do estadio, o club dispón dun campo de fútbol anexo para os adestramentos, cunhas dimensións de 105 x 68 metros. Conta ademais cun aparcadoiro ao redor do recinto con capacidade para 2.000 vehículos.

Até a inauguración do novo estadio, o equipo xogou en distintos campos da cidade, sendo o máis lembrado o Campo Municipal de Santa Isabel, en Vista Alegre, ao que accedeu tras xogar previamente en campos como o Estadio da residencia universitaria ou o antigo campo da Choupana.

Datos do club
-------------

* **Tempadas en 1ª**: 4
* **Tempadas en 2ª**: 7
* **Tempadas en 2ªB**: 13 (Incluída a 2014/15)
* **Tempadas en 3ª**: 18
* **Tempadas en Preferente**: 11

### Datos en Primeira división

* **Posto na Clasificación histórica de Primeira División**: 39º
* **Partidos xogados**: 160
	+ **Gañados**: 52
	+ **Empatados**: 45
	+ **Perdidos**: 63
	+ **Goles a favor**: 143
	+ **Goles en contra**: 231
	+ **Puntos conseguidos**: 212
* **Mellor posto**: 10º (1995/96)
* **Peor posto**: 17º (1997/98)
* **Maior goleada conseguida**: 2-6 fronte ao Real Club Deportivo da Coruña (xornada 38, 1997/98)
* **Maior derrota encaixada**: 6-0 fronte ao Club Deportivo Tenerife (xornada 1, 1996/97)

### Historial por tempadas

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Tempada | Categoría | Posto | Copa do Rei |
| --- | --- | --- | --- |
| 1962/63 | Serie A |    1º ascenso |  |
| 1963/64 | 3ª | 1º |  |
| 1964/65 | 3ª | 2º |  |
| 1965/66 | 3ª | 4º |  |
| 1966/67 | 3ª | 3º |  |
| 1967/68 | 3ª | 2º |  |
| 1968/69 | 3ª | 3º |  |
| 1969/70 | 3ª |    10º descenso | 2ª rolda |
| 1970/71 | Serie A |    1º ascenso |  |
| 1971/72 | 3ª | 11º | 1ª rolda |
| 1972/73 | 3ª |    18º descenso | 2ª rolda |
| 1973/74 | Serie A | 2º |  |
| 1974/75 | Serie A | 2º |  |
| 1975/76 | Serie A |    1º ascenso |  |
| 1976/77 | 3ª |    9º ascenso | 2ª rolda |

 | 

| Tempada | Categorí | Posto | Copa do Rei |
| --- | --- | --- | --- |
| 1977/78 | 2ªB |    18º descenso | 1ª rolda |
| 1978/79 | 3ª | 12º | 1ª rolda |
| 1979/80 | 3ª |    1º ascenso | 3ª rolda |
| 1980/81 | 2ªB | 7º | 2ª rolda |
| 1981/82 | 2ªB | 15º | 2ª rolda |
| 1982/83 | 2ªB | 11º |  |
| 1983/84 | 2ªB | 14º | 1ª rolda |
| 1984/85 | 2ªB | 15º |  |
| 1985/86 | 2ªB |    18º descenso |  |
| 1986/87 | 3ª | 6º |  |
| 1987/88 | 3ª | 4º | 1ª rolda |
| 1988/89 | 3ª | 3º |  |
| 1989/90 | 3ª |    1º ascenso |  |
| 1990/91 | 2ªB |    3º ascenso | 3ª rolda |
| 1991/92 | 2ª | 8º | 5ª rolda |

 | 

| Tempada | Categoría | Posto | Copa do Rei |
| --- | --- | --- | --- |
| 1992/93 | 2ª | 12º | 5ª rolda |
| 1993/94 | 2ª |    3º ascenso | 4ª rolda |
| 1994/95 | 1ª | 16º | 4ª rolda |
| 1995/96 | 1ª | 10º | 1/8 de final |
| 1996/97 | 1ª | 11º | 1/8 de final |
| 1997/98 | 1ª |    17º descenso | 3ª rolda |
| 1998/99 | 2ª | 8º | 2ª rolda |
| 1999/00 | 2ª | 18º | 1/4 de final |
| 2000/01 | 2ª |    19º descenso | 3ª rolda |
| 2001/02 | 2ªB |    3º ascenso | 1ª rolda |
| 2002/03 | 2ª |    9º descenso | 1ª rolda |
| 2003/04 | 2ªB |    19º descenso | 2ª rolda |
| 2004/05 | Preferente | 16º |  |
| 2005/06 | Preferente | 14º |  |
| 2006/07 | Preferente | 3º |  |

 | 

| Tempada | Categoría | Posto | Copa do Rei |
| --- | --- | --- | --- |
| 2007/08 | Preferente |    1º ascenso |  |
| 2008/09 | 3ª |    1º ascenso |  |
| 2009/10 | 2ªB |    20º descenso | 1ª rolda |
| 2010/11 | Preferente | 8º |  |
| 2011/12 | Preferente |    1º ascenso |  |
| 2012/13 | 3ª |    3º ascenso |  |
| 2013/14 | 2ªB | 13º |  |
| 2014/15 | 2ªB | 6º |  |
| 2015/16 | 2ªB |    19º descenso | 1ª rolda |
| 2016/17 | 3ª | 7º |  |
| 2017/18 | 3ª | 1º |  |
| 2018/19 | 3ª | 3º | 2ª rolda |
| 2019/20 | 3ª |    1º ascenso |  |
| 2020/21 | 2ª B |  |  |

 |

Palmarés
--------

* **Terceira División (6):** 1963/64, 1979/80, 1989/90, 2008/09, 2017/18, 2019/20
* **Preferente Autonómica / Serie A (5):** 1962/63, 1970/71, 1975/76, 2007/08, 2011/12
* **Copa Galicia (2):** 1966, 1967
* **Copa Deputación da Coruña (3)**: 1990, 2012, 2013
* **Supercopa Deputación da Coruña (1)**: 2012

SD Compostela "B"
-----------------

Fundado en 1948, o club compostelán **Vista Alegre SD** converteuse no equipo filial da SD Compostela en 1990, e tras integrarse na estrutura do club en 1996 e mudar o seu nome para o de **SD Compostela "B"** en 1997, foi durante varios anos un dos equipos punteiros da Terceira División galega, chegando a gañala até en tres ocasións, mais sen éxito nas tres fases de ascenso a Segunda División B disputadas. Desapareceu no verán de 2004 tras un meritorio sétimo posto acadado na súa derradeira campaña na Terceira, a 2003/04, debido á precaria situación económica que atravesaba o equipo matriz, que nese mesmo verán acumulou ao descenso deportivo de Segunda División B a Terceira, outro administrativo por impagamentos de Terceira a Preferente Autonómica.

Desde a tempada 2014/2015 o **CF Ponte-Camporrapado**, de Camporrapado, no concello de Boqueixón, é o novo filial da SD Compostela.

**Principal palmarés:**

* **Terceira División (3):** 1996/97, 1997/98, 2001/02
* **Fase Autonómica Galega da Copa RFEF (1):** 1999/00

Notas
-----

1. ↑  Ayuntamiento de Ames. "Bertamiráns FC recibe al líder de la categoría, la SD Compostela". Arquivado dende o orixinal o 01 de setembro de 2014. Consultado o 27 de decembro de 2012.
2. ↑  "Historia da SD Compsotela". *sdcompostela.com*. Arquivado dende o orixinal o 25 de xaneiro de 2021. Consultado o 17 de decembro de 2020.
3. ↑  "Fiesta en Santa Isabel". *La Voz de Galicia* (en castelán). 7 de xuño de 1977. p. 34.
4. ↑  "Que foi do Compostela, hai dez anos en primeira?" Arquivado 23 de setembro de 2015 en Wayback Machine. *A Nosa Terra*, 26 de outubro de 2008.
5. ↑  Muñoz, Miguel Ángel (23 de maio de 1994). "El Rayo choca con su ineficacia" (PDF). *Mundo Deportivo* (en castelán). p. 16. Consultado o 7 de xullo de 2022.
6. ↑  "Edición del Thursday 2 June 1994, Página 28 - Hemeroteca - MundoDeportivo.com". *hemeroteca.mundodeportivo.com*. Consultado o 2020-04-18.
7. ↑  "O Compostela apabulla ao Deportivo ao gañar por 4-0". *La Voz de Galicia*. 10 de setembro de 2020. Consultado o 22 de outubro de 2020.
8. ↑  "Plantilla del Compostela 1995-96". *www.bdfutbol.com*. Consultado o 2020-04-18.
9. ↑  "El Compostela, al borde de la desaparición al reconocer los accionistas que no pueden pagar la deuda" *Libertad Digital*, 12 de abril de 2004 *(en castelán)*.
10. ↑  Se puso en marcha la subasta de los bienes del Compostela Arquivado 07 de marzo de 2012 en Wayback Machine. (El Correo Gallego, 01.06.2006)
11. ↑  El ex presidente José Albarrán pagará 61.260 euros por los trofeos de la SD Arquivado 08 de maio de 2018 en Wayback Machine. (Galicia Hoxe, 4.7.2006)
12. ↑  «Vendrán tiempos mejores para el Compostela». *La Voz de Galicia*. 8 de xullo de 2006. *(en castelán)*
13. ↑  "Caneda compró en una subasta la marca del club". *La Voz de Galicia* (en castelán). 2011-01-30. Consultado o 2020-04-18.
14. ↑  Los administradores desautorizan a Caneda  Arquivado 01/07/2013, en Wayback Machine. (La Voz de Galicia, 07.09.2006)
15. ↑  "El Compostela regresa a tercera" Arquivado 19 de xaneiro de 2012 en Wayback Machine. *El Correo Gallego*.
16. ↑  "O Compostela descende a Preferente" Arquivado 13/03/2016, en Wayback Machine. artigo en *La Voz de Galicia*, 2 de agosto de 2010.
17. ↑  "Entrevista al presi Gayoso en la voz de galicia". *WEB NO OFICIAL DE LA SD COMPOSTELA*. Consultado o 2020-04-18.
18. ↑
19. ↑  "Es definitivo". *WEB NO OFICIAL DE LA SD COMPOSTELA*. Consultado o 2020-04-18.
20. ↑  El nuevo futuro del Compostela *(en castelán)*
21. ↑  S. D. Compostela vuelve a ser nombre oficial *(en castelán)*
22. ↑  El Compostela inauguró la sala de trofeos que honra la figura de J.Albarrán. Web oficial da S.D. Compostela. *(en castelán)*
23. ↑  O Compos estrea a sala de trofeos José Albarrán Arquivado 18 de marzo de 2016 en Wayback Machine.. *Televisión de Galicia*. 24 de maio de 2012.
24. ↑  Los 400 trofeos del Compos ya se guardan en San Lázaro, en la inaugurada sala José Albarrán Arquivado 20 de marzo de 2016 en Wayback Machine.. *La Voz de Galicia*. 24 de maio de 2012. *(en castelán)*
25. ↑  "La SD Compostela destituye al entrenador Iñaki Alonso". *La Voz de Galicia* (en castelán). 17 de novembro de 2015. Consultado o 28 de xullo de 2020.
26. ↑  "El Racing se medirá a un Compostela que mejoró su rendimiento en casa" (en castelán). 25 de novembro de 2015. Consultado o 28 de xullo de 2020.
27. ↑  "Alfredo Álvarez ‘Fredi’ regresa a la S.D. Compostela para dirigir al primer equipo" (en castelán). 13 de xaneiro de 2016. Consultado o 28 de xullo de 2020.
28. ↑  "Fredi debuta con derrota al frente del Compostela". *El Progreso* (en s). 18 de xaneiro de 2016. Consultado o 28 de xullo de 2020.
29. ↑  "Fredi Álvarez y Pedro Quinteiro abandonan el Compostela". *La Voz de Galicia* (en castelán). 17 de xuño de 2016. Consultado o 28 de xullo de 2020.
30. ↑  Sevilla, Álvaro (22 de xuño de 2016). "Yago Iglesias será el nuevo técnico del Compostela". *La Voz de Galicia* (en castelán). Consultado o 28 de xullo de 2020.
31. ↑  "Manu Castiñeiras asume la Dirección Deportiva de la SD Compostela" (en castelán). 31 de maio de 2017. Consultado o 28 de xullo de 2020.
32. ↑  Calvo, Naso (25 de xuño de 2018). "El Compos se queda en Tercera" (en castelán). Consultado o 28 de xullo de 2020.
33. ↑  "El Compostela se queda fuera de los playoff a pesar de haber ganado al Alavés B (3-2)" (en castelán). 2 de xuño de 2019. Consultado o 28 de xullo de 2020.
34. ↑  "Los verdugos siempre golpean dos veces". *El Correo Gallego*. 9 de marzo de 2020. Consultado o 29 de xullo de 2020.
35. ↑  "Tercera División contará con 24 equipos la próxima temporada" (en castelán). 15 de abril de 2020. Consultado o 29 de xullo de 2020.
36. ↑  "Así se resuelve la competición 2019/2020 en Tercera División". *RFEF* (en castelán). 25 de maio de 2020. Consultado o 29 de xullo de 2020.
37. ↑  Calvo, Naso (19 de xullo de 2020). "El Compostela sabe sufrir y llega a la final del «play off» exprés a 2ªB". *La Voz de Galicia* (en castelán). Consultado o 29 de xullo de 2020.
38. ↑  Calvo, Naso (26 de xullo de 2020). "El Compostela ya está en Segunda B". *La Voz de Galicia* (en castelán). Consultado o 29 de xullo de 2020.
39. ↑  "Plantel". *SD Compostela*. Arquivado dende o orixinal o 23 de novembro de 2020. Consultado o 23 de decembro de 2020.
40. ↑  "HISTORIA". *SD Compostela* (en castelán). Arquivado dende o orixinal o 29 de xullo de 2020. Consultado o 2020-04-18.
41. ↑  "escudo futbol sd compostela :: La Futbolteca. Enciclopedia del Fútbol Español" (en castelán). Consultado o 2020-04-18.
42. ↑  "Sociedad Deportiva Compostela :: La Futbolteca. Enciclopedia del Fútbol Español" (en castelán). Consultado o 2020-04-18.
43. ↑  "Copia arquivada". Arquivado dende o orixinal o 16 de setembro de 2019. Consultado o 02 de setembro de 2014.
44. ↑  "Hoy vuelve a Santa Isabel el histórico Vista Alegre". *www.elcorreogallego.es*. Arquivado dende o orixinal o 09 de marzo de 2016. Consultado o 2020-04-18.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Sociedade Deportiva Compostela*** |

### Ligazóns externas

* Páxina oficial do club
* Sempre Compos. Blog extraoficial
* SD Compostela. Web non oficial Arquivado 31 de agosto de 2010 en Wayback Machine.
* Web non oficial do SD Compostela

| * v
* c
* e
Segunda División RFEF - Grupo 1 · 2021-22 |
| --- |
| Arenteiro · Arosa · Bergantiños · Ceares · Compostela · Coruxo · Gimnástica Segoviana · Langreo · Leganés B · Llanera · Marino de Luanco · Móstoles URJC · Navalcarnero · Palencia Cristo Atlético · Pontevedra · Real Avilés · Salamanca · Unión Adarve |

| * v
* c
* e
Artigos sobre a cidade de Santiago de Compostela |
| --- |
| Edificios | 

|  |  |
| --- | --- |
| Institucionais | 
* Parlamento de Galicia
	+ Pazo do Hórreo
* Pazo de Raxoi
* Pazo de San Caetano
* Residencia oficial de Monte Pío
* Pazo de Amarante

 |
| Relixiosos | 
* Catedral de Santiago de Compostela
* Mosteiro de San Martiño Pinario
* Convento de San Francisco do Val de Deus
* Convento de San Paio de Antealtares
* Colexiata de Santa María a Real do Sar
* Capela de Ánimas
* Igrexa de San Fiz de Solovio
* Igrexa de San Froitoso
* Convento de Santo Agostiño
* Convento de San Domingos de Bonaval
* Convento das Orfas
* Convento de Belvis
* Seminario Menor
* Igrexa de Salomé
* Convento de Santa Clara
* Igrexa de San Roque
* Igrexa de San Froitoso
* Outros edificios relixiosos

 |
| Teatros | 
* Auditorio de Galicia
* Teatro Principal
* Auditorio Abanca
* Salón Teatro

 |
| Museos | 
* Museo do Pobo Galego
* Centro Galego de Arte Contemporánea
* Casa da Troia
* Museo da Catedral
* Museo Pedagóxico de Galicia
* Museo das Peregrinacións e de Santiago

 |
| Outros | 
* Cidade da Cultura
* Hostal dos Reis Católicos
* Hospital de San Roque
* Biblioteca Ánxel Casal
* Colexio de San Clemente
* Casa da Parra
* Casa da Conga
* Pazo de San Lourenzo de Trasouto
* Casa do Cabido
* Colexio de San Xerome
* Pazo de Vaamonde
* Pazo do Espiño
* Colexio de Santiago Alfeo
* Pazo de Xelmírez
* Pazo de Fondevila

 |

 |  |
| Parques | 
* Alameda de Santiago de Compostela
* Paseo da Alameda
* Paseo da Ferradura
* Carballeira de Santa Susana
* Carballeira de San Lourenzo
* Granxa do Xesto
* Parque da Música
* Parque das Galeras
* Parque do Paxonal
* Parque de San Domingos de Bonaval

 |
| Centros comerciais | 
* Área Central
* Centro Comercial Compostela
* Centro Comercial As Cancelas

 |
| Rueiro | 
* Praza do Obradoiro
* Praza da Quintana
* Rúa da Acibechería
* Rúa das Galeras
* Rúa Entrerríos
* Praza do Seminario de Estudos Galegos
* Rúa de San Francisco
* Rúa de San Roque
* Rúa do Franco
* Rúa do Vilar
* Praza do Toural
* Praza de Cervantes
* Praza de Mazarelos

 |
| Transporte | 
* Aeroporto de Santiago de Compostela
* Estación de Santiago de Compostela
* Transportes Urbanos de Santiago

 |
| Medios de comunicación | 
* CRTVG
* El Correo Gallego
* Nós Televisión
* Santiago TV

 |
| Deportes | 

|  |  |
| --- | --- |
| Clubs deportivos | 
* SD Compostelafútbol
* Obradoiro CABbaloncesto
* Santiago Futsalfútbol sala
* Arteal TMtenis de mesa
* Santiago RCrugby
* CW Santiagowáter-polo
* HC Raxoihóckey a patíns
* Black Ravensfútbol americano

 |
| Recintos deportivos | 
* Estadio Municipal Verónica Boquete de San Lázaro
* Multiusos Fontes do Sar
* Campo de Santa Isabel
* Pavillón de Santa Isabel
* Estadio Universitario
* Pavillón Universitario
* Campo das Cancelas
* Real Aero Club de Santiago

 |

 |
| Outros recintos | 
* Monte do Gozo
* Recinto Feiral de Amio
* Mercado de Abastos

 |
| Centros de saúde | 
* Complexo Hospitalario Universitario de Santiago de Compostela
* Hospital HM Rosaleda
* Hospital Nosa Señora da Espezanza
* Hospital Psiquiátrico de Conxo
* Hospital Médico-Cirúrxico de Conxo
* Hospital Gil Casares

 |
| Empresas locais | 
* FINSA
* Televés
* Blu:Sens
* Uro
* Castrosua

 |
| Restos arqueolóxicos | 
* Castriño de Conxo
* Castelo da Rocha Forte
* Muralla de Santiago de Compostela
* Arco de Mazarelos
* Porta do Camiño

 |
| Accidentes xeográficos | 
* Monte Pedroso
* Río Sar
* Río Sarela
* Río Corgo

 |
| Educación | 
* Universidade de Santiago de Compostela
* Edificio Docente Roberto Novoa Santos
* Facultade de Medicina e Odontoloxía
* Facultade de Dereito
* Facultade de Medicina
* Facultade de Química
* Facultade de Xeografía e Historia
* Facultade de Farmacia
* Facultade de Filosofía
* Facultade de Matemáticas
* Instituto Xelmírez

 |
| Outros | 
* Camiño de Santiago
* Historia de Santiago de Compostela
* Cidade vella de Santiago de Compostela
* Cemiterio de Boisaca
* Panteón de Galegos Ilustres
* Panteón Real da Catedral de Santiago
* Cineuropa

 |
| **Portal:Santiago de Compostela** |

| * v
* c
* e
Fútbol en Galicia |
| --- |
| Federación | Real Federación Galega de Fútbol |
| Selección | Selección de fútbol de Galicia  ·  Selección feminina de fútbol de Galicia |
| Equipos | 

|  |  |
| --- | --- |
| En 1ª División | Celta |
| En 2ª División | Racing de Ferrol |
| En 1ª División RFEF | Celta Fortuna  ·  Deportivo  ·  Lugo  ·  Arenteiro |
| En 2ª División RFEF | Pontevedra  ·  Ourense CF  ·  Bergantiños  ·  Compostela  ·  Coruxo  ·  Polvorín |
| En 3ª División RFEF | Alondras  ·  Atlético Arnoia  ·  Arzúa  ·  Barco  ·  Celta C-Gran Peña  ·  Choco  ·  Deportivo Fabril  ·  Estradense  ·  Juvenil de Ponteareas  ·  Noia  ·  Ourense  ·  Polvorín  ·  Rápido de Bouzas  ·  Silva  ·  Sofán  ·  Somozas  ·  Vilalbés  ·  Viveiro |
| En 2ª División Fem. | Deportivo Feminino  ·  PM Friol |

 |
| Outras competicións | Preferente  ·  1ª Galicia  ·  2ª Galicia  ·  3ª Galicia  ·  Fase Galega da Copa RFEF |
| Equipos desaparecidos | Deportiva Ourensá  ·  Ourense  ·  Polvorín  ·  Club Coruña  ·  Real Club Coruña  ·  Real Club Fortuna  ·  Real Vigo Sporting  ·  Unión Sporting  ·  Vigo Foot-ball Club  ·  Xuvenil  ·  Ximnástica Lucense |
| Torneos desaparecidos | Campionato de Galicia  ·  Copa Galicia  ·  Copa FGF  ·  Copa Galiza  ·  Campionato Galego de Afeccionados |
| Estadios (listaxe) | Balaídos (Vigo)  ·  Riazor (A Coruña)  ·  Anxo Carro (Lugo)  ·  Pasarón (Pontevedra)  ·  A Malata (Ferrol)  ·  O Couto (Ourense)  ·  Verónica Boquete de San Lázaro (Santiago) |